מאגר תמר: בונים עצמאות אנרגטית

בסוף חודש מרץ 2013 החלה הזרמת הגז הטבעי ממאגר תמר, ובכך עשתה ישראל צעד ענק לקראת עצמאות אנרגטית.

קידוח תמר-1 היה קידוח האקספלורציה הראשון שנקדח במים עמוקים מאוד (כ-1,600 מטרים עומק מים) במים הכלכליים של ישראל, והיה זה שגילה את מערכת "חולות תמר".

על פי דוח העתודות האחרון של חברת NSAI (ינואר 2020, נכון לסוף שנת 2019), היקף העתודות המוכחות והצפויות בחזקת תמר לאחר הפקה של יותר מ- 61 BCM, עומד על כ-305 BCM גז טבעי, ו-14 מליון חביות קונדנסט.

במהלך יולי 2017 מכרה דלק קידוחים 9.25% מאחזקותיה בתמר לחברה חדשה, "תמר פטרוליום", אשר רכשה בהמשך גם חלק מאחזקותיה של נובל אנרג'י במאגר.

השותפות בפרויקט תמר הן דלק קידוחים (22%), נובל אנרג'י (25%), ישראמקו (28.75%), תמר פטרוליום (16.75%) דור גז (4%) ואוורסט (3.5%).

במסגרת מתווה הגז מחוייבת דלק קידוחים למכור את כל אחזקותיה בתמר עד לתום שנת 2021.

שווקי יצוא

Arab Potash Company ול- Jordan Bromine Company - יצוא הגז הראשון ממדינת ישראל החל בינואר 2017, עם הזרמת גז ממאגר תמר ל - בעברו הירדני של ים המלח. מדובר בהסכם היצוא הראשון שאישרה ממשלת ישראל, ובמסגרתו שותפות תמר מספקת גז טבעי בהיקף כולל של עד כ-2 BCM לשני המפעלים בירדן לתקופה של כ-15 שנה ובהיקף של מאות מיליוני דולרים.

- יצוא הגז הראשון ממדינת ישראל החל בינואר 2017, עם הזרמת גז ממאגר תמר ל בעברו הירדני של ים המלח. מדובר בהסכם היצוא הראשון שאישרה ממשלת ישראל, ובמסגרתו שותפות תמר מספקת גז טבעי בהיקף כולל של עד כ-2 BCM לשני המפעלים בירדן לתקופה של כ-15 שנה ובהיקף של מאות מיליוני דולרים. Dophinus אספקת גז לשוק המצרי המקומי, באמצעות צינור EMG הימי, המחבר בין מערכת הולכת הגז הישראלית לבין זו המצרית. במסגרת ההסכם, אשר תוקן במהלך 2019, שותפות תמר תספק לדולפינוס כמות כוללת של BCM 25.3, החל מהמחצית השניה של שנת 2020, על בסיס מחייב (Firm).

תוכנית פיתוח

שדה תמר ממוקם כ-90 ק"מ מערבית לחיפה, בעומק כולל של כ-5,000 מטר מפני הים, ובעומק מים של כ-1,700 מטר. השדה משתרע על פני שטח של כ- 100 קמ"ר, ועובי שכבות המאגר מגיע עד ל-300 מטר. קידוח האקספלורציה תמר 1, שהגיע לעומק מרבי של 4,875 מטר מתחת לפני הים, הוכיח הימצאות של גז טבעי בהיקף חסר תקדים באגן הלבנט, והתניע את פרויקט התשתית הגדול ביותר שבוצע בישראל במימון המגזר הפרטי.

הגז הטבעי בתמר מופק באמצעות שש בארות תת-ימיות, מערך הפקה תת-ימי המקשר בין בארות ההפקה ופלטפורמת הטיפול וההפקה, מערך הולכת גז וקונדנסט מהפלטפורמה אל החוף, ומתקן הקבלה, בו נעשה הטיפול הסופי בגז הטבעי, וממנו מוזרם הגז הטבעי למערכת ההולכה הארצית של נתג"ז בעוד הקונדנסט מוזרם בצינור ייעודי לפז זיקוק אשדוד הסמוך.

אסדת תמר ממוקמת כ-25 ק"מ מערבית לחופי אשקלון בעומק מים של כ-236 מטר, ומתנשאת כ-60 מטרים מעל פני הים. משקלה הכולל הוא כ-37,000 טונות ושטחה הכולל הוא כ-10 דונם. כ-50 עובדים, חלקם ישראלים, שמתפעלים את האסדה במשמרות 24 שעות ביממה. החשמל המשמש את האסדה מיוצר על בסיס הגז הטבעי שמופק מהמאגר.

רוב רובו של הטיפול בגז הטבעי (ייבוש הגז והפרדת נוזלים) מבוצע על אסדת תמר. מהאסדה מועבר הגז הטבעי בצנרת אל תחנת הקבלה היבשתית באשדוד, שם הוא עובר טיפול שיורי המתאים אותו לצורכי המשק הישראלי לפני כניסתו לצנרת הגז הלאומית של חברת נתג"ז.

לקריאה נוספת:

חדשות 2: גז זורם לראשונה ממאגר תמר לישראל: "יום היסטורי"

הכנסות המדינה מתמלוגי גז ומחצבים עלו ב-9% והסתכמו ב-878 מיליון שקל